**Teppo Laurinolli** (s. 1952 Keminmaa) on suomalainen, Joensuussa asuva kuvan­veistäjä. Laurinolli on opiskellut taidetta Peräpohjolan Opistossa 1971–1972, Limingan Taidekoulussa 1972–1974 ja Lahden taidekoulussa vuosina 1975–1978. Hänelle myönnettiin taiteilijaeläke vuonna 2017.

Julkinen taide
--------------

### Joensuussa

Opiskelija-asuntoyhtiö Joensuun Elli on hankkinut asuin­talojensa yhteyteen muutamia Laurinollin teoksia. Näistä vuonna 1990 Peltolankatu 5:ssä sijaitsevan asuin­talon pihalle hankittu tila­taide­teos *Äiti maa* on muotoiltu betoni- ja tiili­laatoista ja nurmikosta, siihen kuuluu myös suihku­lähde ja piha­portin ylä­kaaressa oleva mobile. Teos *Ajan silmä* on vuonna 1988 paljastettu mobile Noljakantie 86:ssa olevan asuin­talon julki­sivussa. Laurinolli käyttää teoksesta myös nimeä *Kyklooppi*. Teos *Marketti­hamsterit*, joka kuvaa ylös­päin kiipeäviä hamstereita, paljastettiin vuonna 1987 pysäköinti­hallin yhteyteen. Metalli­teos siirrettiin rakennus­töiden takia pois vuonna 1991 ja sijoitettiin vuonna 1998 Kaislakatu 10:ssä olevien opiskelija-asuntojen tontille. Teos sai samalla toisen nimen *Oravat*. Muurattu *Marionetti­reliefi* on Niskakatu 16:ssa sijaitsevan Yli­oppilas­talon seinässä. Teos valmistui vuonna 1984, ja se kuvaa sääntöjen puristuksissa olevia ihmis­hahmoja.

Teräs­veistos *Kiitos elämälle* on Pohjois-Karjalan keskussairaalan tilaama ja sairaalan piha-alueelle vuonna 1996 pystytetty noin kahdeksan metriä korkea teos. Se kuvaa neljää ihmis­hahmoa, joilla on punainen sydän. Veistos painaa jalustoineen noin 36 tonnia. Vuonna 2016 veistos siirrettiin Tikka­mäen­tien kierto­liittymään, joka on aivan sairaalan edessä.

*Paluu tulevaisuuteen* on Joensuun Tiedepuiston tilaama veistos, joka koostuu kolmesta teräs­pylväästä ja niiden päissä olevista graniittisista "liekeistä". Teos on Tiede­puiston pää­sisään­käynnin vierustalla Länsi­kadun varrella. Se on paljastettu vuonna 2000.

### Keminmaalla ja Rääkkylässä

Synnyin­kuntaansa Kemin­maalle Teppo Laurinolli suunnitteli *Lippo­mies*-patsaan, joka paljastettiin vuonna 1988. Patsas sijaitsee Taivalkosken vesi­voima­laitoksen läheisyydessä Kemijoen itä­rannalla.

Rääkkylän vuonna 1989 valmistuneen kunnan­talon sisään­käynnin kohdalla on samana vuonna valmistunut reliefi *Elin­keinot*.

### Valokuvia julkisista teoksista

* Marionettireliefi, 1984, Joensuu.*Marionettireliefi*, 1984, Joensuu.
* Ajan silmä, 1988, Joensuu.*Ajan silmä*, 1988, Joensuu.
* Äiti maa (osakuva), 1990, Joensuu.*Äiti maa* (osakuva), 1990, Joensuu.
* Marketti­hamsterit (Oravat), 1998 (1987), Joensuu.*Marketti­hamsterit* (*Oravat*), 1998 (1987), Joensuu.
* Paluu tulevaisuuteen, 2000, Joensuu.*Paluu tulevaisuuteen*, 2000, Joensuu.
* Kiitos elämälle, 2015 (1996), Joensuu*Kiitos elämälle*, 2015 (1996), Joensuu

Lähteet
-------

1. 1 2  Julkinen taide ja muistomerkit: Äiti maa Joensuun taidemuseo. Viitattu 7.2.2021.
2. ↑  Taiteilijaeläkkeiden saajissa eniten muusikoita, säveltäjiä ja kuvataiteilijoita *Taiteen edistämiskeskus (Taike)*.  30.3.2017.  Arkistoitu 6.3.2022. Viitattu 6.3.2022.
3. ↑  Ajan silmä Joensuun taidemuseo. Viitattu 7.2.2021.
4. ↑  Markettihamsterit Joensuun taidemuseo. Viitattu 7.2.2021.
5. ↑  Marionettireliefi Joensuun taidemuseo. Viitattu 7.2.2021.
6. ↑  Kiitos elämälle Joensuun taidemuseo. Viitattu 7.2.2021.
7. ↑  36 tonnin teräsveistos vaihtaa maisemaa keskussairaalalla - kuva *Karjalainen*. Viitattu 7.2.2021.
8. ↑  Paluu tulevaisuuteen Joensuun taidemuseo. Viitattu 7.2.2021.
9. ↑  Nähtävyydet Keminmaan kunta. Viitattu 7.2.2021.
10. ↑  Teppo Laurinolli CV (PDF) *Kuvataiteilijamatrikkeli*. Viitattu 7.2.2021.
11. ↑  Suoranta, Outi & Mönkkönen, Mauri & Haltilahti, Jukka (ohjelman kokoajat): *Suuret selät – Rääkkylän kulttuuriympäristöohjelma*, s. 55. Rakennusperintö kunniaan Pohjois-Karjalassa -hanke. Joensuu ja Rääkkylä: Pohjois-Karjalan ympäristökeskus ja Rääkkylän kunta, 2003. ISBN 952-11-1536-X. Teoksen verkkoversio (PDF) (viitattu 7.2.2021).

Aiheesta muualla
----------------

* Teppo Laurinolli Kuvataiteilijamatrikkelissa